Document ID: 32008D0398

ΑΠΌΦΑΣΗ ΤΗΣ ΕΠΙΤΡΟΠΉΣ
της 30ής Απριλίου 2008
σχετικά με την εκκαθάριση των λογαριασμών των οργανισμών πληρωμών στη Λιθουανία και στη Σλοβακία όσον αφορά δαπάνες για μέτρα αγροτικής ανάπτυξης που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), Τμήμα Εγγυήσεων, για το οικονομικό έτος 2006
[κοινοποιηθείσα υπό τον αριθμό Ε(2008) 1713]
(Τα κείμενα στη λιθουανική και στη σλοβακική γλώσσα είναι τα μόνα αυθεντικά)
(2008/398/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής (1), και ιδίως το άρθρο 7 παράγραφος 3,
μετά από διαβούλευση με την επιτροπή του ταμείου,
Εκτιμώντας τα ακόλουθα:
(1)
Με την απόφαση 2007/325/ΕΚ της Επιτροπής (2) εκκαθαρίστηκαν, για το οικονομικό έτος 2006, οι λογαριασμοί όλων των οργανισμών πληρωμών, πλην του λιθουανικού οργανισμού πληρωμών «NMA» και του σλοβακικού οργανισμού πληρωμών «APA».
(2)
Αφού διαβιβάστηκαν νέες πληροφορίες και μετά από επιπρόσθετους ελέγχους, η Επιτροπή δύναται επί του παρόντος να λάβει απόφαση για την πληρότητα, την ακρίβεια και την ειλικρίνεια των λογαριασμών που υπέβαλαν ο λιθουανικός οργανισμός πληρωμών «NMA» και ο σλοβακικός οργανισμός πληρωμών «APA», όσον αφορά τις δαπάνες για μέτρα αγροτικής ανάπτυξης.
(3)
Σύμφωνα με το άρθρο 7 παράγραφος 3 δεύτερο εδάφιο του κανονισμού (ΕΚ) αριθ. 1258/1999 και το άρθρο 7 παράγραφος 1 του κανονισμού (ΕΚ) αριθ. 1663/95 της Επιτροπής (3), η παρούσα απόφαση λαμβάνεται με την επιφύλαξη μεταγενέστερων αποφάσεων της Επιτροπής για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους κοινοτικούς κανόνες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με την παρούσα απόφαση εκκαθαρίζονται οι λογαριασμοί του λιθουανικού οργανισμού πληρωμών «NMA» και του σλοβακικού οργανισμού πληρωμών «APA» όσον αφορά δαπάνες για μέτρα αγροτικής ανάπτυξης που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 2006.
Τα ποσά προς ανάκτηση ή καταβολή σε κάθε κράτος μέλος σύμφωνα με την παρούσα απόφαση όσον αφορά μέτρα αγροτικής ανάπτυξης για τη Λιθουανία και τη Σλοβακία εμφαίνονται στα παραρτήματα Ι και ΙΙ.
Άρθρο 2
Η παρούσα απόφαση απευθύνεται στη Δημοκρατία της Λιθουανίας και στη Δημοκρατία της Σλοβακίας.
Βρυξέλλες, 30 Απριλίου 2008.

Labels: 4
18
15
19